CELEX: 62013CN0542
Language: fi
Date: 2013-10-17 00:00:00
Title: Asia C-542/13: Ennakkoratkaisupyyntö, jonka Cour constitutionnelle (Belgia) on esittänyt 17.10.2013 — Mohamed M’Bodj v. Conseil des ministres

14.12.2013   
            
            
               FI
            
            
               Euroopan unionin virallinen lehti
            
            
               C 367/26
            
         Ennakkoratkaisupyyntö, jonka Cour constitutionnelle (Belgia) on esittänyt 17.10.2013 — Mohamed M’Bodj v. Conseil des ministres
   (Asia C-542/13)
   2013/C 367/47
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour constitutionnelle
   
      Pääasian asianosaiset
   
   
      Valittaja: Mohamed M’Bodj
   
      Vastapuoli: Conseil des ministres
   
      Ennakkoratkaisukysymykset
   
   
               1)
            
            
               Onko kolmansien maiden kansalaisten ja kansalaisuudettomien henkilöiden määrittelyä pakolaisiksi tai muuta kansainvälistä suojelua tarvitseviksi henkilöiksi koskevista vähimmäisvaatimuksista sekä myönnetyn suojelun sisällöstä 29.4.2004 annetun neuvoston direktiivin 2004/83/EY (1) 2 artiklan e ja f alakohtaa ja 15, 18, 28 ja 29 artiklaa tulkittava siten, että sen lisäksi, että henkilöllä, jolle jäsenvaltion riippumaton viranomainen on hakemuksesta myöntänyt toissijaisen suojeluaseman, on oltava oikeus direktiivin 28 ja 29 artiklassa tarkoitettuun sosiaali- ja terveydenhuoltoon, tällainen oikeus on oltava myös ulkomaalaisella, jolle jäsenvaltion hallintoviranomainen on myöntänyt luvan oleskella kyseisessä jäsenvaltiossa ja joka kärsii sairaudesta, josta voi aiheutua todellinen hengenvaara tai ruumiillista koskemattomuutta uhkaava vaara tai epäinhimillisen tai halventavan kohtelun vaara siinä tapauksessa, että hänen kotimaassaan tai oleskelumaassaan ei voida tarjota asianmukaista hoitoa?
            
         
               2)
            
            
               Jos ensimmäiseen ennakkoratkaisukysymykseen on vastattava siten, että kummallakin siinä kuvatulla henkilöryhmällä on oltava oikeus siinä tarkoitettuun sosiaali- ja terveydenhuoltoon, onko direktiivin 20 artiklan 3 kohtaa, 28 artiklan 2 kohtaa ja 29 artiklan 2 kohtaa tulkittava siten, että jäsenvaltioille asetettu velvollisuus ottaa huomioon vammaisten kaltaisten erittäin haavoittuvassa asemassa olevien henkilöiden erityistarpeet merkitsee sitä, että näille henkilöille on myönnettävä vammaisille myönnettävistä avustuksista 27.2.1987 annetussa laissa tarkoitetut avustukset, kun muistetaan, että sosiaalihuollon tukia, joissa vamma otetaan huomioon, voidaan myöntää sosiaalikeskuksista 8.7.1976 annetun lain perusteella?
            
         
      (1)  EUVL L 304, s. 12.